# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Ymgynghoriad ar y Safonau Gofynnol Cenedlaethol drafft ar gyfer Gofal Plant a Reoleiddir**  |
| **DYDDIAD**  | **28 Mehefin 2022** |
| **GAN** | **Julie Morgan AS, y Dirprwy Weinidog Gwasanaethau Cymdeithasol**  |

Heddiw, rwy'n lansio [ymgynghoriad](https://eur01.safelinks.protection.outlook.com/?url=https%3A%2F%2Fllyw.cymru%2Fnewidiadau-ir-safonau-gofynnol-cenedlaethol-ar-gyfer-gofal-plant-reoleiddir&data=05%7C01%7CRuksana.Mohammed%40gov.wales%7C6030d52174d74a0490d408da54f6687d%7Ca2cc36c592804ae78887d06dab89216b%7C0%7C0%7C637915714527129400%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=MgU8hKL9tLKBq%2BGc7q3%2BkcHm0uKCtDgfuQSdVfpwQpI%3D&reserved=0) ar newidiadau sydd wedi cael eu cynnig i'r Safonau Gofynnol Cenedlaethol ar gyfer Gofal Plant a Reoleiddir i blant hyd at 12 oed.

Rhaid i'r ddarpariaeth gofal plant gofrestredig fodloni gofynion rheoliadol, sy'n cael eu llywio gan y Safonau Gofynnol Cenedlaethol. Mae’r rhain yn sicrhau bod plant a'u teuluoedd yn cael gwasanaethau sydd o safon uchel; yn ddiogel ac o ansawdd da. Mae Arolygiaeth Gofal Cymru yn arolygu lleoliadau gofal plant yn erbyn y safonau hyn.

Bydd yr ymgynghoriad hwn yn helpu i sicrhau bod y safonau'n parhau'n berthnasol ac yn cefnogi darparwyr i gynnal y safonau uchel a ddisgwyliwn gan ein darparwyr gofal plant a chwarae.

Yn ystod y pandemig, roedd rhai o'r safonau hyn – yn enwedig y rhai sy'n ymwneud â lefelau staffio a chymwysterau staff – yn fwy o her i leoliadau gofal plant. Gwnaethom ymateb drwy lacio rhai o'r safonau dros dro er mwyn lleddfu'r pwysau ar ddarparwyr gofal plant. Rhoddodd hyn gyfle i ni roi dan brawf rai o'r newidiadau rydym yn eu cynnig nawr ac i ddysgu o hynny.

Rydym hefyd yn cynnig newidiadau o ganlyniad i'r [Adolygiad o'r Safonau Gofynnol Cenedlaethol ar gyfer gofal plant rheoleiddiedig](https://llyw.cymru/adroddiad-ar-y-safonau-gofynnol-cenedlaethol-ar-gyfer-gofal-plant-reoleiddir) a gyflwynodd adroddiad yn 2019, gan sicrhau bod y Safonau Gofynnol Cenedlaethol yn parhau'n berthnasol ac yn canolbwyntio ar ddarpariaeth o ansawdd uchel.

Ceir rhagor o fanylion am y newidiadau sy'n cael eu cynnig yn y deunydd ymgynghori ac yn y Safonau Gofynnol Cenedlaethol drafft.

Bydd yr ymgynghoriad ar agor tan **20 Medi 2022**. Bydd adborth o'r ymgynghoriad yn helpu i ddatblygu'r Safonau Gofynnol Cenedlaethol ymhellach.